Diari Oficial de la Generalitat Valenciana


Sumari del DOGV 5398, del 29-11-2006 (2006/13916)

Informació pública de la proposta de declaració de la zona acústicament saturada en el municipi de Benicàssim.
--------------------------------------------------------------------------------------------------------------

### Dades del document

Número de DOGV
:   5398

Data del DOGV
:   29-11-2006

Secció del DOGV
:   V. ALTRES ANUNCIS - E) MEDI AMBIENT

Número del document
:   2006/13864


Organisme emissor
:   Ajuntament de Benicàssim

Tipus de document
:   Anunci

Informació pública de la proposta de declaració de la zona acústicament saturada en el municipi de Benicàssim. [2006/F13846]  
Decret de l'Alcaldia núm. 326745I9832  
Manuel Llorca Sellés, alcalde president de l'Ajuntament de Benicàssim.  
Vist l'expedient d'activitats núm. 2005/144 que es tramita per a la declaració, si escau, de zona acústicament saturada la corresponent a l'àmbit comprés en els següents carrers i l'espai interior entre el carrer dels Quatre Camins, carrer del Secretari Chornet, carrer de Leopoldo Querol, plaça de l'Estació, carrer de les Creus, carrer de Mossén Oliver i carrer de les Oliveres, en el terme municipal de Benicàssim.  
Vists els estudis sonomètrics realitzats al 2005 i 2006 en l'esmentada zona per part d'empresa autoritzada, amb la conclusió que, de les dades obtingudes en els mesuraments realitzades en els anys 2005 i 2006 en determinades ubicacions de l'àrea d'oci objecte d'estudi, cal destacar que els nivells de soroll es mantenen de forma continuada i sostinguda al llarg del temps sempre per damunt dels 20 dB(A), nivells mínims que estableix la legislació per a l'eventual declaració de zona acústicament saturada.  
Vist l'informe emés per l'arquitecte municipal en data 14 de desembre de 2005 en relació amb els usos permesos en el PGOU, l'informe de l'enginyera tècnica industrial de data 8 de novembre de 2006, com també la documentació remesa a la Conselleria de Territori i Habitatge en data 30 de desembre de 2005.  
Atés que la citada proposta de declaració de zona acústicament saturada, com també el sotmetiment a informació pública d'aquella, han de ser realitzats per part de l'Alcaldia com a òrgan competent en virtut d'allò disposat en l'art. 29 de la Llei 7/2002, de 3 de desembre, de Protecció contra la Contaminació Acústica, i article 21.1.s de la Llei 7/1985, de 2 d'abril, Reguladora de les Bases del Règim Local.  
Per tot això exposat, i vista la proposta del regidor delegat d'Activitats, el dictamen favorable de la Comissió Informativa de l'Àrea Territorial, l'Alcaldia dicta la següent resolució:  
Primer. Proposar la declaració de la zona acústicament saturada la compresa en els següents carrers i l'espai interior entre el carrer dels Quatre Camins, carrer del Secretari Chornet, carrer de Leopoldo Querol, plaça de l'Estació, carrer de les Creus, carrer de Mossén Oliver i carrer de les Oliveres, en el terme municipal de Benicàssim; d'acord amb els estudis sonomètrics realitzats als anys 2005 i 2006, com a zona acústicament saturada.  
Segon. Mesures correctores proposades:  
Suspendre en la zona, durant el termini d'un any, l'atorgament de noves llicències d'obertura, modificació o ampliació de les existents. Aquesta suspensió queda restringida exclusivament a l'exercici d'activitats recreatives i/o d'oci que incorporen ambientació musical o productores de sorolls i vibracions.  
Limitar l'horari de tancament de les activitats que es desenvolupen en la zona objecte de la declaració a les 01.30 hores. Termini proposat: un any.  
Control efectiu per part de la Policia Local del compliment de l'horari de tancament.  
Tercer. Sotmetre a informació pública la proposta de declaració de la zona compresa en els següents carrers i l'espai interior entre el carrer dels Quatre Camins, carrer del Secretari Chornet, carrer de Leopoldo Querol, plaça de l'Estació, carrer de les Creus, carrer de Mossén Oliver i carrer de les Oliveres, en el terme municipal de Benicàssim, com a zona acústicament saturada, per un període de 30 dies per mitjà de la publicació de sengles anuncis en el Diari Oficial de la Generalitat Valenciana i en un dels diaris d'informació general de major difusió en la província.  
Quart. Donar audiència, dins del període d'informació pública, a les organitzacions o associacions que representen col·lectius o interessos socials que puguen veure's afectats per la declaració, i, mitjançant notificació individualitzada, a les associacions veïnals o entitats que les agrupe.  
Cinqué. Una vegada complert el tràmit d'informació pública, cal remetre-la a l'expedient a la Conselleria competent en matèria de medi ambient en sol·licitud d'informe sobre la proposta de declaració.   
Així ho disposa l'alcalde, a Benicàssim, el 13 de novembre de 2006, davant de mi, el secretari de la corporació, que en done fe.  
Cosa que es fa pública als efectes prevists en l'art. 29.5 de la Llei 7/2002, de la Generalitat Valenciana, de Protecció contra la Contaminació Acústica.  
Benicàssim, 13 de novembre de 2006.. El tinent d'alcalde (per delegació s/Dt. 396/2005): Rubén Bellido Tárrega.